ຜົນການທົບທວນຍຸດທະສາດ ສຫລ ໃນອັຟການິສຖານ
ສຫລ ກ່າວວ່າ ຍຸດທະສາດສົງຄາມ ໃນອັຟການິສຖານ ສະແດງໃຫ້ເຫັນເຖິງ ຄວາມກ້າວໜ້າ
ການທົບທວນຄັ້ງໃໝ່ຂອງລັດຖະບານສະຫະລັດກ່ຽວກັບ ຍຸດທະສາດຂອງສະຫະລັດໃນອັຟການິສຖານແລະປາກິສ ຖານນັ້ນເວົ້າວ່າ ໄດ້ເຮັດໃຫ້ຄະນະນຳພາຂອງກຸ່ມກໍ່ການ ຮ້າຍອາລກາຍດາອ່ອນແອລົງແລະການບຸກຄືບໜ້າຂອງ ພວກທາລີບານຢຸດສະງັກລົງ ລາຍງານຜົນການທົບທວນ ຊຶ່ງໄດ້ນຳອອກເຜີຍແຜ່ໃນ ເຊົ້າວັນພະຫັດມື້ນີ້ເວົ້າວ່າ ຍຸດທະສາດຂອງສະຫະລັດ ຈະສືບຕໍ່ ເພັ່ງເລັງໃສ່ການເອົາຊະນະ ກຸ່ມກໍ່ການຮ້າຍ ອາລກາຍດາ ແລະວ່າພວກກໍ່ການຮ້າຍຈຸນີ້ໄດ້ຮັບການ ສູນເສຍ ແຕ່ກໍຍັງສາມາດສືບຕໍ່ ທຳການບຸກໂຈມຕີຂະ ໜາດໃຫຍ່ຕໍ່ເປົ້າໝາຍຕ່າງໆຂອງຝ່າຍຕາເວັນຕົກ ລາຍງານເວົ້າຕື່ມວ່າ ຈຳເປັນຈະຕ້ອງໄດ້ຮັບການຮ່ວມມືເພີ້ມຂຶ້ນຈາກປາກິສຖານເພື່ອກຳ ຈັດພວກຫົວຮຸນແຮງອອກໄປຈາກບ່ອນຫຼົບລີ້ຢູ່ຕາມບໍລິເວນຊາຍແດນທີ່ຕິດກັບອັຟການິສ ຖານ ນອກນັ້ນແລ້ວ ລາຍງານຍັງເວົ້າອີກວ່າ ການບຸກຄືບໜ້າຂອງພວກທາລີບານໄດ້ຢຸດຕິລົງຢູ່ ໃນຫຼາຍໆເຂດຂອງອັຟການິສຖານແຕ່ໄຊຊະນະໃນດ້ານຄວາມປອດໄພທີ່ໄດ້ຮັບມານັ້ນຍັງ ສືບຕໍ່ມີຄວາມຫຼໍ່ແຫຼມ ແລະສາມາດຕ່າວປີ້ນໄດ້ ການທົບທວນທີ່ວ່ານີ້ ມີຂຶ້ນນຶ່ງປີຫຼັງຈາກປະທານາທິບໍດີບາຣັກ ໂອບາມາ ປະກາດເພີ່ມກຳ ລັງທະຫານ 30,000 ຄົນໃນອັຟການິສຖານ ລາຍງານເວົ້າວ່າຍຸດທະສາດຂອງສະຫະລັດ ແມ່ນກຳນົດເງື່ອນໄຂໃຫ້ສະຫະລັດເລີ້ມຖອນທະຫານ ຕາມແຜນທີ່ໄດ້ວາງໄວ້ ໃນປີ 2011 ມີກຳນົດວ່າ ທ່ານໂອບາມາຈະຖະແຫຼງ ກ່ຽວກັບການທົບທວນດັ່ງກ່າວ ໃນວັນພະຫັດມື້ນີ້